Diari Oficial de la Generalitat Valenciana


Sumari del DOGV 5598, del 13-09-2007 (2007/11062)

Notificació del Laude emés per la Junta Arbitral del Transport d'Alacant a l'empresa Percan Calzados, SL, en l'expedient número 050/06-A.
-----------------------------------------------------------------------------------------------------------------------------------------

### Dades del document

Número de DOGV
:   5598

Data del DOGV
:   13-09-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/11933


Data del document
:   16-08-2007

Organisme emissor
:   Conselleria d'Infraestructures i Transport

Tipus de document
:   Edicte

Notificació del Laude emés per la Junta Arbitral del Transport d'Alacant a l'empresa Percan Calzados, SL, en l'expedient número 050/06-A. [2007/11023]  
El senyor Manuel Gálvez Acero, president de la Junta Arbitral del Transport d'Alacant, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Percan Calzados, SL, amb domicili a Elx, que s'ha dictat laude en l'expedient 050/06-A com a conseqüència del procediment que s'ha seguit en este i que no ha pogut ser comunicat per absència, parador desconegut, caducat o refusat.  
El text és el següent:  
«Alacant, 17 de maig de 2007. A les 9.30 hores es constituïx la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres esmentats al marge, amb objecte de dictar Laude Arbitral sobre la controvèrsia plantejada en l'expedient 050/06-A, promogut per Azkar Alicante, SL, amb domicili a Alacant contra Percan Calzados, SL, amb domicili a Elx, en relació amb la Reclamació següent: impagament dels ports per servicis de transport realitzats durant els mesos d'abril i maig de 2006 entre Alacant i diferents poblacions de la península i França, segons les factures núm. 6.589, 8.129 i 9.009 de 15 i 30 d'abril i 15 de maig de 2006 respectivament, per valor de 1.233,99 € (mil dos-cents trenta-tres amb noranta-nou euros) inclòs l'IVA. Comença la vista oral sense la compareixença de la reclamada, tot i haver sigut citada en el temps i en la forma escaient, segons consta en l'expedient, amb els efectes que determina la vigent legislació més avall recollida. Es concedix la paraula al representant de l'actora Sr. Juan Luis Baeza Alemañ el qual ratifica la demanda i la quantia esmentades. Així mateix, s'aporten a l'expedient, com a prova documental, albarans justificatius del lliurament de les diferents partides i estos constituïxen la facturació l'import del qual és objecte de la present reclamació. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, en allò que afecta les qüestions competencials de les juntes arbitrals del Transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al Laude següent: estimar la demanda interposada per Azkar Alicante, SL, contra Percan Calzados, SL, per considerar formalitzat el contracte i realitzades les prestacions convingudes sense que s'haja provat el pagament esmentat dels ports. Conseqüentment amb el que s'ha exposat procedix que Percan Calzados, SL, pague a Azkar Alicante, SL, la quantitat de 1.233,99 € (mil dos-cents trenta-tres amb noranta-nou euros) inclòs l'IVA, en concepte de ports després de la liquidació. En contra d'esta decisió arbitral es pot interposar únicament recurs d'anulació davant de l'Audiencia Provincial que haurà de presentar-se en els deu dies següents al de la seua notificació, o d'aclariment, en els cinc dies següents al de la notificació esmentada. En contra del Laude Arbitral ferm únicament es pot interposar recurs de revisió, d'acord amb el que establix la legislació processal per a les sentències processals fermes. La qual cosa per a constància, arxivament i trasllat a les parts firmen els membres de la Junta en el lloc i en la data indicats.»   
Alacant, 16 d'agost de 2007.- El president de la Junta Arbitral del Transport d'Alacant: Manuel J. Gálvez Acero.